**ภาษาไทยอยู่ด้านล่าง**

**ประเทศไทย: การเยือนประเทศไทยอย่างเป็นทางการครั้งแรกของคณะผู้เชี่ยวชาญว่าด้วยธุรกิจกับสิทธิมนุษยชนแห่งสหประชาชาติ**

เจนีวา (22 มีนาคม 2561) – คณะทำงานว่าด้วยธุรกิจกับสิทธิมนุษยชนแห่งสหประชาชาติจะเยือนประเทศไทยอย่างเป็นทางการเป็นครั้งแรกในวันที่ 26 มีนาคม ถึง 4 เมษายน เพื่อศึกษาความพยายามในการป้องกัน บรรเทา และเยียวยา ผลกระทบของการดำเนินธุรกิจที่มีต่อสิทธิมนุษยชน

“ประเทศไทยมีเศรษฐกิจที่ใหญ่เป็นลำดับที่สองของเอเชียตะวันออกเฉียงใต้ และเป็นผู้เล่นที่มีบทบาทสำคัญในภาคส่วนอย่างเหมืองแร่ เกษตรกรรม การท่องเที่ยว ประมง ปาล์มน้ำมัน โทรคมนาคม อิเล็กโทรนิค การเงิน และพลังงาน” แดนเต เพสซ์ รองประธานคณะทำงานคนปัจจุบันกล่าว

“เราอยากที่จะเรียนรู้เกี่ยวกับงานที่กำลังดำเนินอยู่มากขึ้นเพื่อพัฒนาแผนปฏิบัติการระดับชาติว่าด้วยธุรกิจกับสิทธิมนุษยชน อันเป็นส่วนหนึ่งของความพยายามที่จะทำให้บริษัทต่างๆ ที่ดำเนินกิจการในประเทศไทยและบริษัทไทยที่ดำเนินกิจการอยู่ในต่างประเทศเคารพสิทธิมนุษยชน”

ผู้เชี่ยวชาญต่างๆ จะศึกษาว่ารัฐบาลและธุรกิจของไทยดำเนินการตามพันธกรณีและหน้าที่ในการเคารพสิทธิมนุษยชนโดยสอดคล้องกับหลักแนวทางสหประชาชาติว่าด้วยธุรกิจกับสิทธิมนุษยชนอย่างไร\*”

หลักแนวทางฯ ซึ่งได้รับการรับรองโดยคณะมนตรีสิทธิมนุษยชนแห่งสหประชาชาติด้วยมติเป็นเอกฉันท์ในปี 2554 ได้ให้ความชัดเจนและแนวทางสำหรับหน่วยงานรัฐและบริษัทว่าจะป้องกันและจัดการกับความเสี่ยงด้านผลกระทบต่อสิทธิมนุษยชนได้อย่างไร และจะดูแลให้เหยื่อของการละเมิดสิทธิมนุษยชนที่เกิดจากเหตุเกี่ยวเนื่องกับธุรกิจสามารถเข้าถึงการเยียวยาที่มีประสิทธิผลได้อย่างไร

“ในระหว่างภารกิจของเราในประเทศไทย เราจะพบกับผู้มีส่วนได้เสียหลากหลาย รวมถึงเจ้าหน้าที่รัฐระดับชาติและระดับจังหวัด วิสาหกิจเอกชนและที่เป็นของรัฐ สมาคมธุรกิจ องค์กรประชาสังคม คณะกรรมการสิทธิมนุษยชนแห่งสหประชาชาติ สหภาพแรงงาน นักปกป้องสิทธิมนุษยชน และสมาชิกของชุมชนท้องถิ่นและชนพื้นเมืองดั้งเดิม” สุรยา เดวา สมาชิกของคณะทำงานที่จะมาเยือนประเทศไทยกล่าว

“เราจะให้ความสนใจเป็นพิเศษต่อสถานการณ์ของปัจเจกบุคคลและกลุ่มต่างๆ ที่กำลังตกอยู่ในความเสี่ยงต่อการถูกละเมิดสิทธิมนุษยชนที่เกี่ยวเนื่องกับธุรกิจ” เขาเสริม

ผู้เชี่ยวชาญจากคณะทำงานฯ ซึ่งมาเยือนประเทศไทยตามคำเชิญของรัฐบาลไทย จะไปจัดประชุมในกรุงเทพฯ สงขลา เชียงใหม่ ขอนแก่น และสมุทรสาคร

เมื่อสิ้นสุดการเยือน ในวันพุธที่ 4 เมษายน คณะผู้เชี่ยวชาญจะจัดการแถลงข่าว เพื่อแลกเปลี่ยนกับสื่อมวลชนถึงข้อสังเกตุเบื้องต้นที่ได้จากการเยือน ในเวลา 12.30 น. ที่สมาคมผู้สื่อข่าวต่างประเทศแห่งประเทศไทย (FCCT- 518/5 ถ.เพลินจิต แขวงลุมพินี เขตปทุมวัน กรุงเทพฯ 10330) โดยจำกัดให้เฉพาะนักข่าวเท่านั้นที่สามารถเข้าร่วมการแถลงข่าวได้

ข้อค้นพบจากการเยือนประเทศไทยและข้อเสนอแนะต่างๆ จะปรากฏในรายงานฉบับทางการที่จะนำเสนอต่อคณะมนตรีสิทธิมนุษยชน

**(\*)** อ่านแนวหลักปฏิบัติสหประชาชาติว่าด้วยธุรกิจกับสิทธิมนุษยชนได้ที่:  [http://www.ohchr.org/EN/Issues/Business/Pages/Tools.aspx](https://www.ohchr.org/EN/Issues/Business/Pages/Tools.aspx)

จบ

คณะทำงานว่าด้วยสิทธิมนุษยชนและบรรษัทข้ามชาติและกิจการธุรกิจอื่นๆ ก่อตั้งขึ้นโดยคณะมนตรีสิทธิมนุษยชนแห่งสหประชาชาติ เมื่อเดือนมิถุนายน 2554 ปัจจุบันมีสมาชิกคือ *Mr. Michael Addo, Mr. Surya Deva, Mr. Dante Pesce (รองประธาน), Ms.**Anita**Ramasastry (****ประธาน****),* ***และ*** *Mr. Pavel Sulyandziga.*

*รู้จักเรามากขึ้น เข้าไปที่:* [*www.ohchr.org/EN/Issues/Business/Pages/WGHRandtransnationalcorporationsandotherbusiness.aspx*](https://www.ohchr.org/EN/Issues/Business/Pages/WGHRandtransnationalcorporationsandotherbusiness.aspx)

คณะทำงานฯ เป็นส่วนหนึ่งของกระบวนการพิเศษของคณะมนตรีสิทธิมนุษยชน  กระบวนการพิเศษซึ่งเป็นกลุ่มผู้เชี่ยวชาญอิสระที่ใหญ่ที่สุดในระบบสิทธิมนุษยชนแห่งสหประชาชาติ เป็นคำเรียกกลไกการติดตามสิทธิมนุษยชนอิสระของคณะมนตรีฯ  คณะทำงานฯ รายงานต่อคณะมนตรีสิทธิมนุษยชนและต่อสมัชชาใหญ่แห่งสหประชาชาติ  ผู้ดำรงตำแหน่งในกระบวนการพิเศษเป็นผู้เชี่ยวชาญด้านสิทธิมนุษยชนอิสระที่ได้รับการแต่งตั้งโดยคณะมนตรีสิทธิมนุษยชนให้ทำงานกรณีสถานการณ์ในบางประเทศหรือบางประเด็นทั่วโลก  ผู้เชี่ยวชาญเหล่านี้ไม่ได้เป็นเจ้าหน้าที่ของสหประชาชาติ และเป็นอิสระจากรัฐบาลหรือองค์กรใดๆ  พวกเขาดำรงตำแหน่งในฐานะส่วนบุคคลและไม่ได้รับค่าจ้างในการทำงาน

หน้าประเทศ สำนักงานสิทธิมนุษยชนสหประชาชาติ *–* ประเทศไทย*:* [http://www.ohchr.org/EN/Countries/AsiaRegion/Pages/THIndex.aspx](https://www.ohchr.org/EN/Countries/AsiaRegion/Pages/THIndex.aspx)

สำหรับข้อมูลเพิ่มเติมและ**คำขอของสื่อมวลชน** กรุณาติดต่อ*:*

**ในกรุงเทพฯ*:*** *Laurent Meillan +66 (0) 22881605.* +*66 (0) 81 1711356 (*โทรศัพท์มือถือ)*;* meillan@un.org

**ในเจนีวา*:*** *Ulrik Halsteen, +41 22 917 9323 (*เจนีวา*)/ +41 79 444 4332 (*โทรศัพท์มือถือในระหว่างการเยือน*);* *wg-business@ohchr.org*

เจ้าหน้าที่ฝ่ายสื่อของสำนักงานข้าหลวงใหญ่สิทธิมนุษยชนแห่งสหประชาชาติ*, Jeremy Laurence* *jlaurence@ohchr.org*

หน้าประเทศ สำนักงานสิทธิมนุษยชนสหประชาชาติ *–* ประเทศไทย*:* [http://www.ohchr.org/EN/Countries/AsiaRegion/Pages/THIndex.aspx](https://www.ohchr.org/EN/Countries/AsiaRegion/Pages/THIndex.aspx)

สำหรับเวปไซท์ข่าวและโซเชี่ยลมีเดีย**:** เนื้อหามัลติมีเดียและข้อความหลักๆ เกี่ยวกับข่าวแจกของเรา อยู่ที่ช่องทางโซเชี่ยลมีเดียต่างๆ ของสำนักงานสิทธิมนุษยชนสหประชาชาติดังด้านล่าง  กรุณาแท็กเราโดยใช้ชื่อต่อไปนี้:
Twitter: [@UNHumanRights](http://twitter.com/UNHumanRights) / [@WGBizHRs](https://twitter.com/WGBizHRs)

Facebook: [unitednationshumanrights](https://www.facebook.com/unitednationshumanrights)
Instagram: [unitednationshumanrights](http://instagram.com/unitednationshumanrights)

Google+: [unitednationshumanrights](https://plus.google.com/%2Bunitednationshumanrights/posts)
Youtube: [unohchr](https://www.youtube.com/user/UNOHCHR)